钦定古今图书集成/明伦汇编/氏族典/第160卷 > 韩充
## 钦定古今图书集成/明伦汇编/氏族典/第160卷 > 韩充

按《唐书韩弘传》：“弘弟充，本名瓘，少亦依舅家。李元为
河阳节度使，署牙将。未几，弘领宣武，召主亲兵，累授
御史大夫。念弘在镇久，不入见天子，身又得士，不自
安，固请入宿卫。后因猎，单骑走洛阳。朝廷亮其节，擢
右金吾卫将军，转大将军，历少府监，鄜坊等州节度
使。穆宗立，授充检校尚书左仆射，为义成军节度使。”
会汴军逐李愿，以李㝏主留事。帝谓充素为汴士悦
向，诏节度宣武讨㝏，破之。加检校司空。卒，赠司徒，谥
曰肃。